# After Love

After Love és una pel·lícula dramàtica britànica de 2020, escrita i dirigida per Aleem Khan en el seu debut com a director de llargmetratges. Es va estrenar al Festival Internacional de Cinema de Toronto, dins de l'apartat de films que busquen distribució comercial.
La pel·lícula va guanyar sis premis BIFA i un BAFTA i va tenir presència en diversos festivals internacionals. Es va estrenar en sala comercial el 4 de juny de 2021, al Regne Unit.

## Sinopsi

Mary Hussain (Joanna Scanlan) es converteix a l'Islam quan es casa amb Ahmed, amb qui viu a Dover. Més tard, després de perdre el seu marit, Mary descobreix un telèfon mòbil amagat que conté missatges d'una altra dona a França. Encara en xoc per la pèrdua, Mary creua el canal de la Mànega per trobar l'amant del seu marit i el fill adolescent que va tenir amb ella.

## Repartiment

* Joanna Scanlan, com a Mary Hussain.
* Nathalie Richard, com a Genevieve.
* Talid Ariss, com a Solomon.
* Nasser Memarzia, com a Ahmed.
* Sudha Bhuchar, com a Farzanna.
* Nisha Chadha, com a Mina.

## Guardons
### Les Arcs Film Festival

| Any | Categoria | Candidatura | Resultat | Ref. |
| 2020 | Millor música original | Chris Roe | Guanyador | |

### Premis BIFA

| Any | Categoria | Candidatura | Resultat |
| 2021 | Millor pel·lícula | Aleem Khan Matthieu de Braconier | Guanyadora |
| 2021 | Millor director | Aleem Khan | Guanyador |
| 2021 | Millor actriu | Joanna Scanlan | Guanyadora |
| 2021 | Millor actor de repartiment | Talid Ariss | Guanyador |
| 2021 | Millor actriu de repartiment | Nathalie Richard | Nominada |
| 2021 | Millor guió | Aleem Khan | Guanyador |
| 2021 | Millor càsting | Shaheen Baig | Nominada |
| 2021 | Millor director novell | Aleem Khan | Guanyador |
| 2021 | Millor guió novell | Aleem Khan | Nominat |

### Premis BAFTA

| Any | Categoria | Candidatura | Resultat |
| 2022 | Millor director | Aleem Khan | Nominat |
| 2022 | Millor actriu | Joanna Scanlan | Guanyadora |
| 2022 | Millor pel·lícula britànica | Aleem Khan Matthieu de Braconier | Nominada |
| 2022 | Millor director, guionista o productor novell | Aleem Khan | Nominat |

## Referències

* ↑ Baughan, Nikki. «‘After Love’ director Aleem Khan on the personal stories that inspired his Bafta-nominated debut feature» (en anglès). Screen Daily, 04-03-2022. [Consulta: 14 març 2022].
* ↑ Kay, Jeremy. «‘After Love’, ‘Saint-Narcisse’, among 30 sales titles to join TIFF industry roster» (en anglès). Screen Daily, 01-09-2020. [Consulta: 14 març 2022].
* ↑ Khomami, Nadia. «After Love dominates British independent film awards» (en anglès). The Guardian, 05-12-2021. [Consulta: 15 març 2022].
* ↑ Robinson, Martin. «Joanna Scanlan, 60, thanks her GP after she won best actress BAFTA» (en anglès). Daily Mail, 14-03-2022. [Consulta: 15 març 2022].
* ↑ Dalton, Ben. «UK-Ireland cinema release calendar: latest updates for 2021» (en anglès). Screen Daily, 03-11-2021. [Consulta: 15 març 2022].
* ↑ Levine, Nick. «After Love Director Aleem Khan on His Debut Film, Faith and Sexuality» (en anglès). AnOther Magazine, 08-06-2021. [Consulta: 14 març 2022].
* ↑ Lemercier, Fabien. «Quo Vadis, Aida? triumphs at the Les Arcs Film Festival» (en anglès). Cineuropa, 18-12-2020. [Consulta: 15 març 2022].
* ↑ Ritman, Alex. «British Independent Film Awards: ‘Belfast,’ ‘Boiling Point’ Lead Nominations» (en anglès). The Hollywood Reporter, 03-11-2021. [Consulta: 14 març 2022].
* ↑ Ritman, Alex. «British Independent Film Awards: Aleem Khan’s ‘After Love’ Rules With 6 Wins, Including Best Film» (en anglès). The Hollywood Reporter, 05-12-2021. [Consulta: 14 març 2022].
* ↑ «Baftas 2022: the full list of nominations» (en anglès). The Guardian, 03-02-2022. [Consulta: 15 març 2022].